NaiveNeuron/SloPal huggingface dataset:
Kažimír, Peter, podpredseda vlády a minister financií SR (2013-09-03):
Malý vysvetľujúci exkurz do oblasti regulácie sieťových odvetví a hlavne do oblasti dotácií, ktoré vyplývajú z fungovania obnoviteľných zdrojov. Reagujeme v podstate v návrhu tohto zákona na žiadosť ÚRSO, aby im boli možné, aby sa im mohli sprístupniť informácie, ktoré dodnes podľa nás podliehali daňovému tajomstvu. My naozaj v súboji s daňovými únikmi, a mnohokrát ste to aj možno videli na tlačových konferenciách daňovej Kobry, ministra vnútra, ministra financií, finančného riaditeľstva, že sa cítia bezbranní, keď musíme, vieme pomenovať konkrétny delikt, ale my nemôžeme povedať, koho sa ten delikt týka. A niekedy by to, niekedy bolo to veľmi zaujímavé a bolo by to zahanbujúce pre dotyčného človeka alebo organizovanú skupinu a bolo by to aj veľmi edukačné aj pre tých ostatných, ale, bohužiaľ, žijeme v takomto právnom prostredí a za túto líniu zatiaľ naozaj nechcem ísť. Ale nevidíme žiadny problém v tom, aby sa orgán štátnej správy, ktorý nie je u vás obľúbený, alebo nie je u teba obľúbený, pán poslanec, to ja nikomu neberiem, každý má svojich obľúbencov alebo tých, po ktorých sa rád vozí, a nevidím nič zlé v tom, aby ÚRSO mohlo disponovať informáciami, ktoré inak v čistej forme podliehajú pod daňové tajomstvo, a aby napríklad aj nárok na dotáciu z obnoviteľných zdrojov nemala taká spoločnosť, ktorá má záväzky voči štátu. Lebo tých peňazí, a to je zas kritika aj z vašej strany, a často oprávnená, v objeme je skoro 400 mil. eur na rôzne druhy z obnoviteľných zdrojov. A, áno, môžte to aj chápať aj tak, že snažíme sa aj možno odoberať tieto nároky, ktoré sú naozaj na 15 rokov fixované, zabetónované aj tým spôsobom, že ak niekto poruší, neplatí, tak ich sankcionujeme, alebo ÚRSO ich bude sankcionovať týmto spôsobom. My dodáme podklady, ÚRSO určite nebude robiť žiadne kontroly, na to nemá žiadne právo. Ide o to, aby sa mohli oboznamovať s týmito informáciami a my aby sme nemohli potom v správnom konaní byť napadnutí, že sme porušili daňové tajomstvo. Je to veľmi, veľmi jednoduché. Takže toľko na vysvetlenie. Ďakujem.
Viskupič, Marián, poslanec NR SR (2021-05-04):
Vážený pán predseda Národnej rady, vážený pán predseda vlády, vážená vláda, kolegyne, kolegovia, dámy, páni, máme za sebou dlhú rozpravu k programovému vyhláseniu vlády, myslím, že bolo povedané všetko z koaličnej aj z opozičnej strany. Chcem poďakovať všetkým za vystúpenia a za korektnú diskusiu. Takisto ďakujem pánovi premiérovi za záverečné slovo a zhrnutie. V bežných rozpravách o programovom vyhlásení na začiatku volebného obdobia sa vždy pozerá hlavne dopredu, špecifikom tej aktuálnej rozpravy bol aj pohľad dozadu na to, čo sa nám za rok podarilo, a aj na zásadné problémy, ktorým Slovensko celý čas čelilo. Verím, že zdravotnú časť krízy máme za sebou. A v záverečnom slove mi dovoľte vysloviť len jedno želanie, nech sa budúce týždne a mesiace stanú časom obnovy – obnovy ekonomiky, obnovy dôvery, obnovy normálneho spôsobu života a slobody. Ďakujem pekne. (Potlesk.)
Sulík, Richard, poslanec NR SR (2012-06-29):
Ďakujem pekne. No, Fero, impozantná reč, ale nemyslím si, že vždy korektná argumentácia, a preto by som chcel sa k dvom alebo trom veciam vyjadriť. Vravíš teda, na to zmarené referendum prišlo 10 %, a keby nebolo existovalo kvórum, tak už by sme dnes neboli v NATO alebo by sme sa neboli dostali do NATO. No, keby neexistovalo kvórum, tak určite príde viac ako 10 %. Toto je podstatná, podstatná vec. Po druhé, to samotné marenie referenda, no tak, keď ľudia, ktorí, ktorí sú vo vláde, vyvinú toľko kriminálnej energie, aby robili takéto psie kusy, tak potom to kvórum ani nepomôže, ani, ani neuškodí, či už existuje, alebo neexistuje. Skrátka, keď raz niekto tú kriminálnu energiu má, treba to riešiť iným spôsobom a nie nezrušením kvóra. Takisto skracovanie volebného obdobia, no tak, keď už nič iné, je možné napísať, že referendum nesmie byť o skrátení volebného obdobia a hotovo, alebo počkať na to, dokým, dokým ľudia pochopia, že nie je možné. Áno, bolo by to, bolo by to, bola vec, aj by zrejme vznikli nejaké škody, ale my ako nemôžme povedať, nemôžme zrušiť kvórum, lebo ľudia sú zrelí, teda sorry, nemôžme zrušiť kvórum, lebo ľudia nie sú zrelí, a na druhej strane to kvórum držať, lebo potom tí ľudia nikdy nedozrejú. Vždy sa budeme môcť vyhovárať, že toto je moc komplexné a komplikované na to, aby sme to im mohli dať na rozhodovanie, pričom som presvedčený, že takú hlúposť, akou je trvalý euroval, by ľudia v živote neschválili, ale politici, ktorí takisto nemajú o tom páru, takisto tú zmluvu nečítali, si teda myslia, že sú nejak nad vecou. Úplne na konci by som chcel, alebo teda že sú informovaní, chcel k tým Hitlerovým referendám. No tak už to tu kolega Blaha spomenul. No tak nezrušíme voľby len preto, lebo Hitler sa dostal k moci. A po druhé tie referendá predsa všetky by to kvórum aj tak plnili, čiže tam možnože je otázka Ústavný súd... (Prerušenie vystúpenia časomerom.)
Grendel, Gábor, podpredseda NR SR (2023-02-08):
Pán poslanec Martin Klus.
Tóth, Vojtech, poslanec NR SR (2022-11-09):
My len... budeme hlasovať o 17.00 hod.
Matovič, Igor, poslanec NR SR (2012-08-09):
Pán poslanec Brocka, no asi budem mať trochu problém byť úplne slušný, ale neviem, ako to povedať. No ste tu poslanec, ktorý je najviac rokov tu v tejto sále. Myslím si, že dokopy ste strávili v tomto parlamente 22 rokov. A za 22 rokov ste neprišli ani s jedným jediným riešením, ktoré by riešilo rómsky problém, 22 rokov beriete plat v podstate za nič. A dnes pri prerokovávaní sociálneho zákona poviete, dáte si tam vsuvku, ktorá je podľa mňa čisto iba politická a politický alibizmus, a idete tu hovoriť, ťažko sa mi to hovorí, do prdele, ako človek, ktorý 22 rokov nič v parlamente nerobí, idete tu kritizovať niekoho, kto sa snaží niečo konečne spraviť, ešte predtým vlastne možno niečo aj nejaký krok urobí, dopredu ho ide odrádzať a idete moralizovať, či by mal sedieť na dvoch stoličkách. Pozrite sa najprv, pán poslanec Brocka, do zrkadla na najbližšom záchode a potom niečo hovorte.
Laurenčík, Milan, podpredseda NR SR (2021-02-24):
Prezentujme sa a hlasujme. (Hlasovanie.) Prítomných 79, za 77, proti 0, zdržal sa 1, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Ďalej pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Pán spravodajca, prosím, uveďte hlasovanie.
Kazda, Radovan, poslanec NR SR (2022-05-10):
Pán poslanec, tie dopady zvýšenia cien, ktoré ste pomenovali, tie, asi nebude nikto odporovať, to je, tie sú naprosto jasné. Ale ja chcem poukázať na jednu vec a to, že v podstate každé takéto univerzálne znižovanie cien alebo nejaká univerzálna dotácia, či už teda hovoríme o nejakej forme nejakej celoplošnej dotácie alebo dotácie pre všetkých občanov v rámci nejakej skupiny, povedzme dôchodcov, alebo napríklad znižovanie daní, je znižovaním cien alebo dotáciou aj pre tých, ktorí to až tak nepotrebujú. Čiže ak urobíme nejaký nástroj znižovania povedzme daní, opäť z toho profitujú vlastne aj ľudia, ktorí až tak netrpia, ktorí až tak netrpia tým zvyšovaním cien. To znamená, že je to úplne neefektívne akési uvoľňovanie opatrení, resp. nejaké, nejaké podporné opatrenie pre ľudí, ktorí to vôbec vlastne nepotrebujú. Vy si určite pamätáte, aspoň predpokladám, že si pamätáte, že v revolúcii v roku, po revolúcii roku 1989, váš pán kolega Fico si ju nevšimol, ale ja predpokladám, že vy hej, tak po tom roku ´89 došlo vlastne k zrušeniu cenovej regulácie v takmer všetkých komoditách, tovaroch a službách, samozrejme s výnimkou napríklad monopolných odvetví. No ale odvtedy vlastne platí, že štát nereguluje ceny. A ja si teda myslím a domnievam sa, že štát by nemal to robiť, takúto reguláciu cien, ani formou znižovania daní nejakého náhleho, odôvodneného týmto a nemal by to robiť ani cenou, ani teda formou doplácania nejakej, nejakého zvyšovania cien, ktoré vzniklo, ktoré vzniklo naozaj z dlhodobého zlého konania vlád nielen na Slovensku, ale aj na svete. Takže tento vývoj je úplne jasný a ja si myslím, že vláda by do toho nemala až takto zasahovať.
Bugár, Béla, podpredseda NR SR (2018-02-06):
Nech páči, prezentujme sa a hlasujme. (Hlasovanie.) Prítomných 141, za 106. zdržalo sa 35 poslancov. Návrh sme schválili.
Hrnčiar, Andrej, podpredseda NR SR (2018-10-17):
Veď pár minút, myslím si.
Sulík, Richard, predseda NR SR (2011-02-08):
Ďakujem. O slovo požiadal pán minister vnútra, nech sa páči.
Paška, Pavol, predseda NR SR (2013-09-17):
Pán predseda Choma.
Sabolová, Mária, poslankyňa NR SR (2011-06-29):
Vážený pán predsedajúci, pán minister, kolegyne, kolegovia, predkladám spravodajskú správu k vládnemu návrhu zákona, ktorým sa mení a dopĺňa zákon č. 152/1995 Z. z. o potravinách. Výbor Národnej rady Slovenskej republiky pre pôdohospodárstvo a životné prostredie svojím uznesením zo 16. júna ma určil za spravodajkyňu k vládnemu návrhu zákona o potravinách. V zmysle § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu. Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej pätnásť dní pred schôdzou Národnej rady. Predseda Národnej rady posúdil uvedený návrh podľa § 70 ods. 1 zákona o rokovacom poriadku a zaradil ho v súlade s § 72 na rokovanie Národnej rady tejto 20. schôdze. Konštatujem, že uvedený návrh spĺňa z formálnoprávnej stránky všetky náležitosti a v zmysle rokovacieho poriadku aj náležitosti určené v legislatívnych pravidlách. Zo znenia vládneho návrhu zákona je zrejmý účel navrhovanej úpravy. Je to uvedené vo všeobecnej časti dôvodovej správy, bližšie informácie sú v osobitnej časti dôvodovej správy. Problematika vládneho návrhu je upravená v práve Európskej únie a nie je obsiahnutá v judikatúre Súdneho dvora Európskej únie. Vychádzajúc z oprávnenia môjho ako spravodajcu predkladám návrh v zmysle § 73 ods. 3 písm. c), aby sme vládny návrh zákona prerokovali v druhom čítaní. V súlade s rozhodnutím predsedu Národnej rady navrhujem, aby vládny návrh zákona prerokovali ústavnoprávny výbor, Výbor Národnej rady pre pôdohospodárstvo a životné prostredie a výbor pre zdravotníctvo. Za gestorský výbor navrhujem Výbor Národnej rady pre pôdohospodárstvo a životné prostredie. A odporúčam, aby v určených lehotách, t. j. do 26. augusta, prerokovali návrh zákona vo výboroch a v gestorskom výbore do 31. augusta 2011. Vážený pán predsedajúci, prosím vás, otvorte rozpravu.
Ďuriš Nicholsonová, Lucia, podpredsedníčka NR SR (2017-09-05):
Ďakujem pekne, pán minister. Pán spravodajca? Nie, nechce vystúpiť v záverečnom slove. Prerušujem rokovanie o tomto bode programu. Teraz pristúpime k prvému čítaniu o vládnom návrhu zákona, ktorým sa mení a dopĺňa zákon č. 139/1998 Z. z. o omamných látkach a prípravkoch v znení neskorších predpisov . Vládny návrh zákona je uverejnený ako tlač 617. Návrh na jeho pridelenie na prerokovanie výborom je v rozhodnutí pod č. 637. Poprosím pána ministra zdravotníctva Slovenskej republiky Tomáša Druckera, aby predmetný vládny návrh uviedol. Nech sa páči.
P. Hrušovský, podpredseda NR SR: (2002-05-23):
Páni poslanci, prerušujem rokovanie o tomto bode programu. Teraz pristúpime k rokovaniu o návrhu poslanca Národnej rady Slovenskej republiky Petra Finďa na vydanie zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov , ktorý prerokúvame ako tlač 1534. Prosím teraz pána poslanca, aby svoj návrh odôvodnil. P. Finďo, poslanec: Ďakujem za slovo, pán predsedajúci. Vážené panie poslankyne, vážení páni poslanci, Národná rada Slovenskej republiky prijala v decembri 2001 niekoľko právnych predpisov, ktoré zaviedli uhrádzanie dietetických potravín na osobitné medicínske účely z prostriedkov zdravotného poistenia. Uvedenými právnymi predpismi sa dosiahla kompatibilita s právnymi predpismi Európskej únie, ktoré osobitne upravujú otázky dietetických potravín na osobitné medicínske účely. Pri prijímaní dotknutých právnych predpisov však došlo aj k zmene zákona o potravinách v tom zmysle, že sa za potraviny nepovažujú dietetické potraviny na osobitné medicínske účely. Uvedený stav znemožňuje v súčasnosti prijať právne predpisy nižšej právnej sily, ktoré by definitívne vyriešili problematiku dietetických potravín. Predkladaná novela opäť vrátiť dietetické potraviny na osobitné medicínske účely do pôsobnosti zákona o potravinách umožní, aby Ministerstvo zdravotníctva Slovenskej republiky v spolupráci s Ministerstvom pôdohospodárstva Slovenskej republiky vydalo príslušné vykonávacie predpisy. Predložený návrh zákona nebude mať dosah na zamestnanosť, na tvorbu pracovných miest a nezakladá zvýšené nároky na štátny rozpočet Slovenskej republiky. Predložený návrh zákona je v súlade s Ústavou Slovenskej republiky a medzinárodnými zmluvami, ktorými je Slovenská republika viazaná. Ešte si dovolím pripomenúť, že uvedenú problematiku upravuje v práve Európskej únie smernica č. 1999/21/EHS z 25. marca 1999, vzťahujúca sa na dietetické potraviny určené na osobitné lekárske účely, ktorá je vykonávacou smernicou Rady č. 89/389/EHS z 3. mája 1989 o zbližovaní legislatívy členských štátov týkajúcej sa dietetických potravín určených na osobitnú výživu. Prosím o podporu tohto zákona. Ďakujem.
V. Veteška, podpredseda NR SR: (2006-12-07):
Ako prvý vystúpi pán poslanec Kužma.
Demian, Jaroslav, poslanec NR SR (2015-05-06):
Pán predseda, dajte hlasovať o návrhu zákona ako o celku s odporúčaním gestorského výboru schváliť.
Bugár, Béla, podpredseda NR SR (2019-10-28):
Pán poslanec Štarchoň.
Poliačik, Martin, poslanec NR SR (2012-10-29):
Ja popravde naozaj s údivom sledujem, ako človek, ktorý dva-tri mesiace dozadu si zavolal predkladateľku tohto zákona na stretnutie a dve hodiny písal ako český žandár a väčšinu vecí, ktorú dnes prezentuje, sa dozvedel práve na tomto stretnutí, tak teraz ide kritizovať nejaké návrhy, ktoré SaS predkladá. Ja sa divím tomu, že človek, ktorému ešte pred dvoma-troma mesiacmi nestálo za to rómsku otázku riešiť a keď tak vyslovene populisticky lacnou rétorikou vo svojich plátkoch, ktoré rozdáva ľuďom do schránok, je zrazu pasovaný za najväčšieho odborníka, ktorý to tu celé spasí a vyrieši, človek, ktorý prišiel ako ficobijec a smerobijec do parlamentu Slovenskej republiky, teraz behá okolo ministra Kaliňáka ako háravá fena a zrazu ruka v ruke s ním ide prezentovať to jediné správne riešenie. Ja fakt nechápem, že neexistuje taká hanba na tomto svete, ktorá by ho vyfackala a ktorá by mu aspoň na chvíľku ukázala, že nestojí naozaj za to vždy silou mocou sa prezentovať ako spasiteľ sveta, že sem-tam treba priznať, že niečo neviem, že sem-tam treba priznať, že naozaj urobím všetko pre to, aby som na chvíľku vynikol, a sem-tam treba aj inému uznať jeho prácu a inému uznať, že sa o niečo zaslúžil. Tak minimálne tento človek by mohol Lucii Nicholsonovej teraz poďakovať za to dvojhodinové stretnutie, na ktorom mu väčšina know-how k rómskej problematike dala, z ktorého on teraz čerpá. Ďakujem.
Figeľ, Ján, podpredseda NR SR (2013-05-29):
Ďakujem pekne. Nech sa páči zaujať miesto pre navrhovateľov. Teraz dávam slovo spravodajcovi, ktorého určil navrhnutý gestorský výbor, výbor pre pôdohospodárstvo a životné prostredie. Je ním pán poslanec Ľuboš Martinák. Nech sa páči.
P. Paška, predseda NR SR: (2009-11-05):
Kolegyne, kolegovia, budeme teraz hlasovať o prerokovanom bode programu, je to vládny návrh zákona o niektorých opatreniach týkajúcich sa strategických spoločností, ktorý prerokovávame v skrátenom legislatívnom konaní, a budeme hlasovať v druhom čítaní. Spoločným spravodajcom je pán poslanec Pavlis. Poprosím ho, aby uvádzal hlasovanie. (Ruch v sále.) Poprosím vás chvíľočku, pán spravodajca, zabudol som si kartu. (Krátka pauza.) Prepáčte. Dámy a páni, ospravedlňujem sa. Pán spravodajca, nech sa páči, máte slovo.
Grendel, Gábor, podpredseda NR SR (2022-03-23):
V rozprave teraz vystúpi pán poslanec Radovan Kazda.
Bugár Béla, podpredseda NR SR (2017-12-12):
Prezentujme sa a hlasujme. (Hlasovanie.) Prítomných 134 poslancov, za 42, proti 41, zdržalo sa 50 poslancov, 1 nehlasoval. Návrh sme neschválili. Budeme teraz hlasovať o bode 56 programu a to je prvé čítanie o návrhu poslancov Viskupiča, Galeka, Hegera, Kiššovej na vydanie zákona, ktorým sa mení a dopĺňa zákon č. 657/2004 Z. z. o tepelnej energetike (tlač 726). Pán poslanec Ivan, ako spravodajca máte slovo. (Hlasovanie o návrhu poslancov Národnej rady Slovenskej republiky Jozefa Viskupiča, Karola Galeka, Eduarda Hegera a Jany Kiššovej na vydanie zákona, ktorým sa mení a dopĺňa zákon č. 657/2004 Z. z. o tepelnej energetike v znení neskorších predpisov , tlač 726.)
Petrák, Ľubomír, poslanec NR SR (2018-02-07):
Pán kolega, ďakujem za vystúpenie, lebo opäť ste uviedli veci v širších kontextoch, ktoré možno niektorým robí problémy pochopiť, ale tak to v živote chodí. Absolútne správne hovoríte o tom, že druhé čítanie nie je o tribúnových rečiach, o koncepte zákona, ale je o tom, aby sme hľadali pozmeňujúce návrhy, ak máme pripomienky, že je niečo v tom zákone zle nastavené, aby sme to vylepšili. A v prípade, že ten zákon odmietame, tak pravdepodobne si musia kolegovia dočítať rokovací poriadok, lebo máme tam takisto inštitúty, ktoré hovoria o tom, že môžme vrátiť návrh zákona na dopracovanie a tak ďalej a tak ďalej. To znamená, že kolegovia nemajú žiaden úprimný záujem riešiť vecné problémy. Nemajú žiaden úprimný záujem sa vysporiadať s týmto zákonom, ak ho považujú za zlý, aby bol stiahnutý z rokovania. Proste urobili si niekoľkohodinovú tribúnu z parlamentu Slovenskej republiky, to je všetko.
M. Číž, podpredseda NR SR: (2007-09-19):
(Hlasovanie.) Prítomných 135 poslancov, za návrh 128 poslancov, zdržalo sa 7 poslancov. Konštatujem, že sme schválili vládny návrh zákona o ochrane pred uplatňovaním exteritoriálnych účinkov právnych predpisov tretích krajín. Teraz pokračujeme, vážené kolegyne, kolegovia, hlasovaním v druhom čítaní o vládnom návrhu zákona, ktorým sa mení zákon Národnej rady Slovenskej republiky č. 82/1994 Z. z. o štátnych hmotných rezervách v znení neskorších predpisov (tlač 316). Spoločným spravodajcom je člen výboru pre hospodársku politiku pán poslanec Peter Pelegrini. Má slovo.
Viskupič, Jozef, poslanec NR SR (2012-05-09):
Ďakujem. Pán podpredseda vlády, aj keď riskujem štvrté kolo odpovedí, a tým, že teda na vás budú môcť reagovať aj potom faktickými, tak možno, že to pôjde donekonečna. Mňa ale, nedá mi povedať alebo spýtať sa jednu vec. Pripadá mi to trošička také, až mentorské z vášho alebo z tvojho, pardon, vystúpenia, a to hlavne v tom bode, že na základe akého osobného príkladu tu hovoríš ty. Už sme sa tu pýtali Alojza Hlinu, takisto pani Nicholsonovej. Ak má, ak máš nejaký taký príklad, ja by som ho veľmi rád vedel, lebo si to už trikrát spomínal. Čiže tá tvoja osobná rovina v tomto probléme by možno už teraz, po treťom prihlásení, mohla dostať priestor a ja na záver chcem povedať to, že sa skutočne teším záujmu o tento problém, ktorý v osobe podpredsedu vlády je a zároveň aj v osobe ministra vnútra. Takže dúfam, že tento záujem aj pretrvá, nielen preto, že práve teraz si prítomný v sále, ale že tá kontinuita bude trvať aj počas celej vlády. Ďakujem.
Beluský, Martin, poslanec NR SR (2020-07-09):
Ďakujem za slovo, pán podpredseda. Vážené panie poslankyne, páni poslanci, ctené plénum, opätovne predkladáme návrh na voľbu predsedu Osobitného kontrolného výboru Národnej rady Slovenskej republiky na kontrolu činnosti Vojenského spravodajstva, nakoľko táto pozícia do dnešného dňa je voľná a v zmysle politických dohôd po voľbách táto pozícia patrí poslaneckému klubu Kotlebovci – Ľudová strana Naše Slovensko, preto si vás dovoľujeme opätovne požiadať o to, aby ste politické dohody dodržali a nášho kandidáta zvolili. Ďakujem pekne.
Jurinová, Erika, podpredsedníčka NR SR (2015-02-06):
Ďakujem, pán navrhovateľ. Pán spravodajca sa chce tiež vyjadriť k rozprave.
P. Hrušovský, predseda NR SR: (2003-09-24):
B. Hanzel, poslanec: Ja hovorím k veci. Skončím. Takže chcem len povedať, že toto nie je kvôli reálnej mzde. Ďakujem. Dovidenia. (Potlesk.)
Číž, Miroslav, podpredseda NR SR (2015-09-23):
Ďakujem, pán minister. Pán spravodajca chce zaujať, nechce. Ďakujem pekne. Tak mi dovoľte prerušiť rokovanie o tomto bode programu. Ďalej budeme pokračovať prvým čítaním o vládnom návrhu zákona, ktorým sa mení zákon č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení neskorších predpisov a ktorým sa menia a dopĺňajú niektoré zákony (tlač 1699). Návrh na pridelenie výborom 1731. Máte slovo, pán minister a odôvodnite tento vládny návrh zákona.
Laurenčík, Milan, podpredseda NR SR (2021-07-01):
Pán poslanec Jaroslav Karahuta, nech sa páči.
Paška, Pavol, predseda NR SR (2012-10-25):
Hlasujeme. (Hlasovanie.) 143 prítomných, 39 za, 72 proti, 31 sa zdržalo, 1 nehlasoval. Návrh sme neschválili.
Kaliňák, Robert, podpredseda vlády a minister vnútra SR (2014-10-30):
Ďakujem pekne. Ja sa opäť tak na chvíľku zapojím iba takou krátkou faktickou poznámkou. Pani poslankyňa Nicholsonová vlastne snažila sa navodiť takú atmosféru toho cnostného fungovania, kedy v rôznych krajinách rôzni ministri odstupujú za rôznych nenápadných, možno až minimálnych vecí, ktoré by sa na Slovensku možno ani do novín nedostali, že by sa možno ani nepísali ako škandály. Faktom však zostáva, že ja si častokrát beriem do úst pána poslanca Hlinu a niekedy aj ďalších poslancov, ktorí sú tu, ale prvýkrát, a upozorním skôr na iné fakty, ktoré sú problémom, ale určite nie je zaťažený tým, že by som mohol konfrontovať s jeho históriou. To však ale, pani poslankyňa, o vás neplatí. Pretože ak by ste chceli toto dávať ako príklad, sama by ste sa s ním museli najprv riadiť. Ak toto chcete niekomu vyčítať, že nerobí, v tom prípade ste mali minimálne osem dôvodov na to, aby ste odstúpili. Ja neviem, podľa mňa, keď hovoríte, pamätáme si všetci na škandál s Liberálnym domom. Prečo ste vtedy takto plamenne nevystupovali v parlamente a nekritizovali svojich kolegov, ako zneužívajú štátne peniaze na financovanie svojho vlastného domu, v ktorom sedí SaS? Nepočul som vás k tomu vystupovať. Ani ste vtedy necitovali, za aké menšie prehrešky iní ministri odstupovali v Európe, ani si nepamätám, že by ste sama na protest proti svojim zlým, neslušným kolegom vo vašej vlastnej strane chceli odstúpiť. Nepamätám. Rovnako tak si nepamätám, že by ste povedali čo len slovo ku kauze Sasanka. Všetci si ju pamätáte, kedy, ako vy hovoríte, zlý priateľ, nehodný priateľ nejakého politika, donútil ho, že ten politik odišiel. Nepamätám si, že by ste vyzvali vášho predsedu k tomu, aby odstúpil po tom, čo sa stretával s podnikateľom, ktorý, povedzme si na rovinu, nemá tú najlepšiu minulosť alebo neteší sa nejakej obrovskej minulosti. Ani vtedy ste nevystúpili v tomto pléne a nehovorili ste k tejto téme. Nepamätám si, že by ste povedali slovo k financovaniu vášho koaličného partnera SDKÚ, ktoré malo vtedy problémy so schránkami. Nepamätám si vaše vystúpenie k platinovým sitkám a nepamätám si vaše vystúpenie k prenájmu daňovej budovy a už vôbec nie k zlyhaniu daňovej sféry. Na to, aby ste mohli a mali vôbec morálne právo porovnávať niektorých ľudí, či odstupovali, neodstupovali, či sa dopustili nejakých problémov, musíte si najprv upratať sama doma, a to je napríklad gigantický rozdiel medzi vami a pánom poslancom Hlinom. Jemu vyčítam tisíc iných vecí, ktoré si tiež myslím, že nie sú správne, ale v každom prípade urobiť tu emotívnu prednášku, zakončiť to tým, ako ste to pekne povedali, vo veci, kedy sama by ste si mala spytovať svedomie podľa toho metra, ktoré ste vy nastavili. Ja som vás k tomu nevyzýval, ani vás k tomu nevyzývam. Ja len hovorím, nastavili ste meter, ktorý ste sama veľmi rýchlo podliezli. Ďakujem. (Potlesk.)
Bugár, Béla, podpredseda NR SR (2017-03-28):
Prezentujme sa a hlasujme. (Hlasovanie.) Prítomných 146, za 114, proti 26, zdržali sa 5, 1 nehlasoval. Konštatujem, že tento návrh zákona sme schválili.
Kollár, Boris, predseda NR SR (2022-12-20):
Ďakujem. Prosím, prezentujme sa a hlasujeme. (Hlasovanie.) Prítomných 140 poslancov, za 95, proti 3, zdržalo sa 42. Konštatujem, že Národná rada sa uzniesla, že tento návrh zákona prerokuje v druhom čítaní. Ďalej pristúpime k hlasovaniu o pridelení návrhu výborom a určení... (Ruch v sále.) Však kľud! Kľud prosím. Ďalej pristúpime k hlasovaniu o pridelení návrhu výborom a určení gestorského výboru ako aj lehoty na jeho prerokovanie. Prosím spravodajcu, aby uviedol hlasovanie.
Ďuriš Nicholsonová, Lucia, podpredsedníčka NR SR (2017-12-06):
Ďakujem veľmi pekne. Pán poslanec Klus, áno, to odráža mieru politickej kultúry. A ako ste to povedali a mne osobne je veľmi ľúto, že nás predbiehajú krajiny, ako je Rumunsko. Pán poslanec Jarjabek, vy ste hovorili o tom, že som predstierala starostlivosť o poslancov SMER-u, to je zjavné nepochopenie. Možnože by som našla pár jednotlivcov vo vašom poslaneckom klube, ale určite by sa to netýkalo vás, lebo vami ja, ja hlboko opovrhujem, ani si neviete predstaviť ako, za všetky tie prezlečené kabáty, za všetky tie tlčhubné reči, ktoré tu predvádzate už toľko volebných období. Že vás hanba nefackuje! Ste sa sem dostali na Mečiarovom chrbte a smrdíte tu už ako pekné roky a ako vy ste naozaj teda výkvet, výkvet slovenskej politiky. A, pán poslanec Erik Tomáš, ja vám to poviem takto. Áno, zamestnávala som takéhoto, takéhoto pána, s ktorým som okamžite po tom, ako sa prevalilo to podozrenie, rozviazala pracovnoprávny vzťah, odstúpila som od zmluvy. Dostal, myslím, to bolo nejakých 600 eur alebo koľko dostal z asistentských peňazí, lebo mu prislúchala iba alikvótna časť, lebo to bolo iba pár mesiacov. S takýmito ľuďmi ja určite nebudem spolupracovať, samozrejme, ja som o tom nemohla vedieť, keďže toto bola vec stará niekoľko rokov, keď som ja toho človeka ani nepoznala, a vyvodila som okamžite, okamžite som konala a okamžite som vyvodila zodpovednosť. Viete, pán Erik Tomáš, ja vám poviem toto, že ja si vás pamätám ešte ako novinára, keď si pamätáte, na tlačovkách Jaroslava Spišiaka sme spolu hrali piškvorky a musím povedať vo vašom prípade, že vy ani tak nie ste hanba slovenskej politiky, vy ste dokonca hanba toho, čo vyprodukovala slovenská žurnalistika, a fakt na vašom prípade je vidieť, že nie každý novinár sa vydarí.
Tomáš, Erik, poslanec NR SR (2017-12-07):
Vážená pani predsedajúca, kolegyne, kolegovia, dovoľte mi predložiť správu výborov Národnej rady Slovenskej republiky o prerokovaní návrhu rozpočtu Sociálnej poisťovne na rok 2018 a rozpočtový výhľad na roky 2019 a 2020 (tlač 728). Predseda Národnej rady Slovenskej republiky rozhodnutím č. 758 z 13. októbra 2017 pridelil návrh rozpočtu Sociálnej poisťovne na rok 2018 a rozpočtový výhľad na roky 2019 a 2020 na prerokovanie Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci. Ako gestorský výbor určil Výbor Národnej rady Slovenskej republiky pre sociálne veci. Návrh rozpočtu Sociálnej poisťovne na rok 2018 a rozpočtový výhľad na roky 2019 a 2020 prerokovali a odporučili Národnej rade Slovenskej republiky schváliť: Výbor Národnej rady Slovenskej republiky pre financie a rozpočet uznesením č. 230 z 20. novembra 2017 a Výbor Národnej rady Slovenskej republiky pre sociálne veci uznesením č. 85 z 27. novembra 2017 s tým, že predpokladané príjmy a výdavky na rok 2018 sú rozpočtované takto: Zdroje celkom 8 512 237 000 eur, výdavky 7 989 682 000 eur. Výbor ma zároveň poveril predložiť Národnej rade Slovenskej republiky správu o výsledku prerokovania návrhu rozpočtu Sociálnej poisťovne na rok 2018 a rozpočtový výhľad na roky 2019 a 2020 vo výboroch a návrh uznesenia Národnej rady Slovenskej republiky, ktorý tvorí prílohu tejto správy. Správa výborov bola schválená uznesením Výboru Národnej rady Slovenskej republiky pre sociálne veci č. 87 z 27. novembra 2017. Ďakujem, pani predsedajúca, skončil som. Otvorte, prosím, rozpravu.
Hlinka, Jozef, poslanec NR SR (2022-10-20):
Aj k tejto zmluve sa bude hlasovať na budúci týždeň vo štvrtok o jedenástej. Ďakujem.
Záhumenský, Marian, poslanec NR SR (2010-10-12):
Ďakujem pekne. Vážený pán predsedajúci, vážený pán podpredseda vlády, vážené panie poslankyne, páni poslanci, prerokovávame sériu daňových zákonov, ktoré dane vo všetkých rovinách zvyšujú, a to len tri mesiace po tom, čo sme vo volebnej kampani počúvali všetky súčasné vládne strany, ako nebudú zvyšovať žiadne dane, nebudú zhoršovať sociálny štandard občanov a že hospodársku a finančnú krízu dokážu zvládnuť len na úrovni vládnej spotreby a na zlepšení verejného obstarávania. Počúvali sme veľkú volebnú kampaň o tom, ako predchádzajúca vláda neuveriteľne šafári a rozhadzuje a že nič netreba urobiť, len stačí zlepšiť verejné obstarávania a že stačí siahnuť na vládnu spotrebu, ktorá je neúmerná, a hospodárska, finančná kríza je vyriešená. Nuž, ako sme svedkami pri dnešnej sérii zákonov, nič z toho nie je pravda a slúžilo to iba ako určité populistické vyhlásenie pred voľbami na oklamanie občanov, tak ako nie po prvýkrát. Keď ste prišli do vlády, tak ste prišli na to, že to šafárenie, o ktorom ste hovorili, asi nebolo, keď ani zlepšenie verejného obstarávania napriek zastaveniu výstavby diaľnic neusporí ani toľko financií, aby ste mohli znížiť deficit verejných financií. A došli ste aj na to, že aj v tej vládnej spotrebe veľa urobiť neviete. Nuž tak ste siahli na vami osvedčenú metódu zvyšovania daní, zaťažovania tej najslabšej skupiny obyvateľov, ktorá vlastne týmito daňovými zákonmi to pocíti najviac. No a neopomenuli ste ani rezort, na ktorý siahate najčastejšie, keď je diera v štátnom rozpočte, a to je rezort pôdohospodárstva. Pristúpili ste k zrušeniu spotrebnej dane z minerálneho oleja, tzv. červenej nafty, pre poľnohospodárov v čase, keď Európska komisia len pred pár mesiacmi povolila tento inštitút využívať pre Slovenskú republiku... (Prerušenie vystúpenia predsedajúcim.)
Drdul, Dominik, poslanec NR SR (2023-06-15):
Vážený pán predsedajúci, prosím, aby ste dali hlasovať o tom, že Národná rada prerokuje návrh ústavného zákona v druhom čítaní.
Šimečka, Michal, podpredseda NR SR (2024-01-18):
Ďakujem veľmi pekne. Ďalšia otázka je od pána poslanca Pročka, ktorý je tu v sále, na pána ministra vnútra Matúša Šutaja Eštoka a tá otázka znie. „Pán minister, podľa § 65 zákona o cestnej premávke má vodič, ktorý sa zúčastnil na dopravnej nehode, povinnosť: a) bezodkladne zastaviť vozidlo, b) zdržať sa požitia alkoholu alebo inej návykovej látky po nehode v čase, keď by bolo na ujmu zistenia, že pred jazdou alebo počas jazdy požil alkohol alebo inú návykovú látku. Nemyslíte si, že vy ako minister vnútra by ste mali rázne odmietnuť protizákonné konanie Andreja Danka a nie zľahčovať situáciu slovami, že nedošlo k žiadnemu ohrozeniu ani života, ani zdravia iných obyvateľov, ani nijakej škode na majetku?“ Pán minister.
Sulík, Richard, predseda NR SR (2011-06-02):
Tak, to boli rečníci. Chce zaujať stanovisko navrhovateľ? Nech sa páči.
Chudík, Peter, poslanec NR SR (2018-06-20):
Vážený pán predsedajúci, dajte, prosím, hlasovať o prijatí vyhlásenia Národnej rady Slovenskej republiky k eskalácii extrémizmu a prejavu násilia v spoločnosti. Gestorský výbor odporúča schváliť.
Pčolinský, Peter, poslanec NR SR (2017-04-06):
Ďakujem pekne. Vážený pán poslanec, milý Erik, no, od mediálneho mága, guru slovenského politického marketingu som čakal viac. Úprimne, bola to taká zmes – ako to bolo – babských rečí a poloprávd a nezmyslov. Ale skúsme sa pozrieť na inú vec. Hovoríme tu o ochrane detí a zneužívaní a tak ďalej. Slečna Tamara, keď ležala na JIS-ke sfetovaná na šrot, o 4 dni zdravučká jak ryba, detoxikovaná, pod kontrolou Tománkovcov 40-minútový rozhovor na TA3. Už bola O. K. Už tá výpoveď bola O. K. To už nebolo zase obrátenie výpovede, to už bolo v poriadku. Nie je náhodou Tamara súdnym príkazom pridelená do Polomy? Čo robí v Čistom dni? To je O. K. Napriek tomu, že je to marenie výkonu súdneho rozhodnutia. Nad tým sa vôbec nepozastavujete. A je mi úplne jasné, že jedinou vašou obranou pána ministra Richtera je Boris Kollár. To je ten najväčší problém, nejaká facebooková komunikácia. To je najväčší problém. To je tak závažný problém, že mediálny guru strany SMER a pravá, ľavá či neviem aká ruka predsedu vlády musí Borisa Kollára riešiť, lebo toto je ten najväčší problém. Čo skrývate?
Pellegrini, Peter, predseda NR SR (2024-01-11):
Pochopili sme zdôvodnenie, ďakujeme. V zmysle rokovacieho poriadku máte jeden na jednu minútu. Pán poslanec Pročko, procedurálny návrh.
R. Madej, poslanec: (2010-02-02):
Predseda Národnej rady Slovenskej republiky rozhodnutím č. 1398 zo 14. decembra 2009 pridelil uvedený návrh na prerokovanie Výboru Národnej rady Slovenskej republiky pre sociálne veci a bývanie v termíne do 29. februára 2010 s tým, že ako gestorský výbor o výsledku prerokovania uvedeného návrhu bude informovať Národnú radu Slovenskej republiky. Výbor Národnej rady Slovenskej republiky pre sociálne veci a bývanie uvedený návrh vlády prerokoval na svojej 72. schôdzi a uznesením č. 319 súhlasil s návrhom vlády na skrátené legislatívne konanie. Výbor odporúča Národnej rade Slovenskej republiky vysloviť súhlas s návrhom vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 5/2004 Z. z o službách zamestnanosti a o zmene a doplnení niektorých zákonov s tým, že prvé, druhé a tretie čítanie sa uskutoční na 48. schôdzi Národnej rady Slovenskej republiky. Dovoľte mi, aby som na záver predniesol návrh na uznesenie Národnej rady Slovenskej republiky, ktorým Národná rada Slovenskej republiky podľa § 89 ods. 1 zákona o rokovacom poriadku na návrh vlády Slovenskej republiky súhlasí s tým, že vládny návrh zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, prerokuje v skrátenom legislatívnom konaní na 48. schôdzi Národnej rady Slovenskej republiky. Pán predseda, prosím, aby ste otvorili o tomto návrhu rozpravu.
B. Bugár, podpredseda NR SR: (2004-03-10):
Teraz pristúpime k druhému a tretiemu čítaniu o návrhu na vyslovenie súhlasu Národnej rady Slovenskej republiky s vyhlásením Slovenskej republiky o uznaní príslušnosti Medzinárodného súdneho dvora v Haagu . Návrh vlády ste dostali ako tlač 531, spoločnú správu výborov máte v tlači 531a. Návrh vlády odôvodní minister zahraničných vecí Slovenskej republiky Eduard Kukan. Nech sa páči, máte slovo.
M. Dzurinda, predseda vlády SR: (2001-10-25):
Takže, vážený pán poslanec Danko, chcem sa vám za vecnú otázku vyslovene poďakovať a informovať vás. Návrh Vojenskej stratégie Slovenskej republiky bol zaradený na rokovanie 51. schôdze Národnej rady Slovenskej republiky, ktorému predchádzalo jeho prerokovanie spolu s dokumentom Ozbrojené sily Slovenskej republiky Model 2010 tromi výbormi Národnej rady Slovenskej republiky. Tieto dva dokumenty sú navzájom previazané a nič nebráni tomu, aby boli schvaľované súčasne. Vojenskú stratégiu odsúhlasil Výbor Národnej rady Slovenskej republiky pre integráciu a Zahraničný výbor Národnej rady Slovenskej republiky. Výbor Národnej rady Slovenskej republiky pre obranu a bezpečnosť odporučil zladiť vojenské a nevojen-ské ohrozenia s Obrannou stratégiou Slovenskej republiky. Pripomienky boli zapracované a bol zdôraznený rastúci význam terorizmu vo svete po udalostiach z 11. septembra tohto roku v USA, ako aj úloha ozbrojených síl v boji proti nemu. 9. októbra návrh Vojenskej stratégie Slovenskej republiky schválil aj Výbor Národnej rady Slovenskej republiky pre obranu a bezpečnosť s odporúčaním jeho prerokovania na 52. schôdzi Národnej rady Slovenskej republiky. Materiál Ozbrojené sily  Model 2010 prerokovala a schválila Rada obrany štátu 15. októbra 2001 po zasadaní a schválení Výborom Národnej rady Slovenskej republiky pre obranu a bezpečnosť. Tam cítim, že je podstata odpovede na vašu otázku. Vojenská stratégia Slovenskej republiky a Ozbrojené sily Slovenskej republiky Model 2010 dávajú základné smerovanie na spracovanie dlhodobého plánu štruktúry a rozvoja ozbrojených síl Slovenskej republiky, ktorý bude predložený na rokovanie vlády Slovenskej republiky v decembri. Dlhodobý plán štruktúry a rozvoja ozbrojených síl Slovenskej republiky je podkladom na plánovanie v roku 2002 a jeho oneskorené schválenie by spôsobilo posun realizácie reformy o jeden rok. Vážený pán poslanec, doterajší priebeh rozpravy k Vojenskej stra-tégii Slovenskej republiky naznačuje, že nič nebráni tomu, aby dokument Dlhodobý plán štruktúry a rozvoja ozbrojených síl bol spracovaný včas. Schválenie vojenskej stratégie bude nepochybne skvelým signálom na bilaterálne rokovanie Slovenskej republiky a NATO 30. októbra tohto roku v Bruseli, keď bude prezentovaný dokument Ozbrojené sily Slo-venskej republiky Model 2010, schválený vládou Slovenskej republiky a spracovaný na základe schválenej Vojenskej stratégie Slovenskej republiky Národnou radou Slovenskej republiky. Takže, ak by som mal zhrnúť, pán minister ma informoval aj teraz...
Hrnko, Anton, poslanec NR SR (2019-09-10):
Ďakujem, pán predsedajúci. Na rozdiel od pána poslanca, pani poslankyňa, ja plne súhlasím s vaším vystúpením tak, jak ste ho povedali. Áno, vystúpili ste, pretože sa chcete zaliečať voličom, ktorí nenávidia cirkvi z rôznych neoliberálnych postojov. Takže áno, aj vy ste si robili tuto kampaň na úkor cirkvi, na úkor nás, ktorí veríme, ale ja by som mohol vaše vystúpenie úplne analogicky použiť aj na mnohé iné veci. Prečo ja mám napríklad platiť zo svojich daní alebo ukracovať štátny rozpočet z asina..., z asignácií pre mimovládne organizácie, ktoré v mnohom sa ukazujú ako nástrojom absolútne inej myšlienky, iného názoru, ako som ja, ktorým, ktoré dokážu popľuvať slovenské národné symboly, ktoré dokážu popľuvať všetko to, čo je národné, slovenské. Ako ja teda k tomu prídem? Takže analogicky používajte to buď na všetkých rovnako, ale jako som to už povedal niekoľkokrát, vy máte na seba centimeter, teda na nás máte centimeter a na seba nevidíte ani kilometer. To je všetko.
Richter, Ján, minister práce, sociálnych vecí a rodiny SR (2017-09-12):
Ďakujem pekne za slovo. Vážený pán podpredseda Národnej rady, vážené panie poslankyne, páni poslanci, dovoľte, aby som poprial príjemné dopoludnie, a zároveň mi dovoľte, aby som uviedol návrh zákona, ktorým sa mení a dopĺňa zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Predkladá sa v súlade s plánom legislatívnych úloh vlády Slovenskej republiky na tento kalendárny rok. Návrhom zákona sa upravuje vymedzenie nelegálneho zamestnávania. V súčasnosti je nelegálnym zamestnávaním každé oneskorené prihlásenie zamestnanca do registra poistencov a sporiteľov starobného dôchodkového sporenia Sociálnej poisťovni. Účelom návrhu zákona je upraviť vymedzenie nelegálneho zamestnávania tak, aby ako nelegálne zamestnávanie sa neposudzovalo oneskorené prihlásenie zamestnanca do Sociálnej poisťovne, ak k tomuto prihláseniu dôjde do siedmich dní od začatia výkonu činnosti zamestnanca. Ak však v rámci tejto lehoty siedmich dní dôjde k výkonu kontroly, ktorá zistí neprihlásenie zamestnanca do Sociálnej poisťovne, pôjde o nelegálne zamestnávanie. Návrhom zákona sa tiež na účely zákony o nelegálnej práci a o nelegálnom zamestnávaní vymedzuje pojem „dodávka práce“. Toľko úvodom. Ďakujem. Skončil som, pán podpredseda.
Halúz, Milan, poslanec NR SR (2014-12-09):
Môžem?
R. Rafaj, poslanec: (2008-11-04):
Len na margo toho neprítomného poslanca, opäť, Duraya, ktorý vyhlásil oficiálne, že južná hranica ubližuje Maďarom. Pán poslanec hovoril alebo snažil sa nám predstaviť rozdiely medzi európskym a maďarským vnímaním. Nuž ja chcem len rozšíriť tento pohľad na to, že európska spolupatričnosť je postavená na úplne iných hodnotách, nie ako Maďarsko a maďarská spolupatričnosť, ktorá podľa stratégie Fóra je označovaná, citujem, „ako spolupatričnosť maďarského národa ponad hranice“. A keďže toto už má rozmer právnej exteritoriality, čo je aj v Európskej únii neprijateľné, je potrebné s plnou vážnosťou prijať text uznesenia Národnej rady, ktorý takéto zasahovanie susedného štátu jednoznačne odmieta. Treba tiež odmietnuť scestné právo na sebaurčenie národnostných menšín, ktoré je mimo rámca akýchkoľvek medzinárodných zmlúv a medzinárodného úzu, ale aj napr. Bolzanských odporúčaní, ktoré tu už boli citované. No a na margo slovnej hračky medzi anglickým „border“ (spelovaním „bód“) spejeme k tomu, aby sme zabránili situácii, keď sa tu vytvorí stredoeurópsky hraničný „bordel“ práve vďaka politike Maďarskej republiky.
Bugár, Béla, podpredseda NR SR (2016-09-23):
Vážené panie poslankyne, páni poslanci, vyhlasujem 
15-minútovú prestávku, budeme hlasovať o 18.00 hod. (Prestávka.) (Po prestávke.)
S. Janiš, poslanec: (2003-05-21):
Z. Martináková, podpredsedníčka NR SR: Písomne sa do rozpravy za poslanecký klub Hnutia za demokratické Slovensko prihlásil pán poslanec Jasovský.
Bagačka, Michal, poslanec NR SR (2014-12-12):
Ďakujem za slovo. Moji kolegovia už povedali niekoľko vecí, a preto ja len takú jednoduchú otázku, pán kolega. Mohli ste, keď ste boli v exekutíve roky, keď ste boli či v prvej, druhej Dzurindovej, alebo pred dvoma, troma rokmi, mohli ste dať zákon, návrh zákona, mohli ste riešiť schránkové firmy? Stačí mi len áno alebo nie. Ďakujem.
Bugár, Béla, podpredseda NR SR (2011-09-13):
Pani poslankyňa Zmajkovičová.
M. Číž, podpredseda NR SR: (2007-12-11):
(Hlasovanie.) Prítomných 137 poslancov, za návrh 130 poslancov, zdržalo sa 6 poslancov, nehlasoval 1 poslanec. Konštatujem, že Národná rada schválila návrh uznesenia k návrhu na ďalšie pôsobenie príslušníkov ozbrojených síl Slovenskej republiky v operácii ISAF v Afganistane. Ešte máme ďalšie dva body, ktoré bude uvádzať pán poslanec Vestenický, takže ho teraz prosím, aby uviedol hlasovanie o návrhu uznesenia k návrhu na zmenu mandátu príslušníkov ozbrojených síl Slovenskej republiky pôsobiacich v operácii KFOR v Kosove a na vyslanie príslušníkov ozbrojených síl Slovenskej republiky do operácie KFOR v Kosove . Máme to v tlači 464. Pán poslanec, máte slovo.
Vášáryová, Magdaléna, poslankyňa NR SR (2013-06-17):
Ďakujem za slovo, pani predsedajúca. Vy ste povedali, pán poslanec, jednu dôležitú vec, a to je, akú úlohu má v tomto hrať parlament. Či parlament je ešte stále ten orgán, ktorý je nadradený vláde, alebo či vláda si už myslí, že 83 poslancov SMER-u bude hlasovať za všetko, nech im predložia čokoľvek? Toto je tá otázka, ktorú ste položili. Ja som počúvala teraz v mojej kancelárii rozhovor špičkového českého novinára pána Hvížďalu, ktorého sa pýtali naši redaktori Slovenského rozhlasu, čo spustilo vlastne tie akcie v Čechách, ktorých sme teraz svedkom, že dokonca komando vtrhne na Úrad vlády. A pán Hvížďala odpovedal jednu vec: Stačí jedna nezávislá osoba na poste generálneho prokurátora. A teraz snáď už je jasné, prečo nezávislá osoba nemôže byť na poste generálneho prokurátora a prečo po dvoch rokoch SMER si musí zvoliť sebe zaviazaného človeka. Pretože si nemôžu dovoliť, aby na tomto poste sedel človek, ktorý môže mať všelijaké možné myšlienočky, ktoré nie sú kontrolované napríklad aj ľuďmi, ktorí držia v šachu niektorých vysokopostavených činiteľov SMER-u. A to je to, o čom ste hovorili. Áno, všetko sa to začne odvíjať zajtra od pozície generálneho prokurátora a to bude tá kauza ako Gaulieder, ktorá na tejto vláde zostane do... (Prerušenie vystúpenia časomerom.)
Zmajkovičová, Renáta, podpredsedníčka NR SR (2014-09-17):
Pán poslanec Hraško.
P. Markovič, poslanec: (2007-12-05):
Okrem toho, tak ako tu už bolo povedané, opäť sa tu ide nejakým spôsobom popod prah novelizovať zákon spôsobom, ktorý je absolútne nevhodný, ktorý ste tu vy veľakrát kritizovali, škoda, že tu nie je pani profesorka Tóthová, jej názor by ma veľmi v tomto zaujímal. Je tu? (Reakcie z pléna.) Že aký ona má na toto názor. Jednoznačne ide o snahu ovládnuť neziskové organizácie. Je veľmi zaujímavé, že je to najmä v zákone, ktorý zastavuje transformáciu zdravotníckych zariadení, ktorý poškodí zdravotnícke zariadenia, ktoré nie sú transformované. A neviem, mne z neznámych dôvodov, keďže vy ste to vo svojom vystúpení, pán poslanec, neodôvodnili, pretože ste len prečítali pozmeňujúci návrh a nevysvetlili ste, čo vlastne je cieľom tohto návrhu a čo vlastne tým chcete dosiahnuť. (Ruch v sále.) Ako povedzte nám to, vysvetlite nám, o čo tu naozaj ide. Možno, že sa mýlime, ale zatiaľ to vyzerá ako snaha prepašovaním jedného pozmeňujúceho návrhu do nesúvisiaceho zákona, chce strana SMER ovládnuť neziskové organizácie, a teda zdravotnícke zariadenia, ktoré sú neziskovými organizáciami.
Klus, Martin, doterajší podpredseda NR SR (2020-03-20):
Ďakujem. V zmysle rokovacieho poriadku už nemôžem dovoliť ďalšiu faktickú poznámku, pán poslanec Vážny. S reakciou na faktické poznámky sa pán poslanec neprihlásil. Máte záujem? Nech sa páči. Prosím, zapnite to ako faktickú poznámku, ďakujem pekne.
Laurenčík, Milan, podpredseda NR SR (2021-05-10):
Ďakujem veľmi pekne. Vážené panie poslankyne, vážení páni poslanci, rozprava skončila, záverečné stanoviská skončili. V zmysle § 35 ods. 4 na návrh predsedu Národnej rady prerušujem rokovanie a vyhlasujem prestávku na poradu poslaneckých klubov do 22.00, potom budeme hlasovať. (Reakcia pléna.) (Prestávka.) (Po prestávke.) ==============
Grendel, Gábor, podpredseda NR SR (2022-05-03):
Pán poslanec Boris Susko.
Grausová, Natália, poslankyňa NR SR (2018-03-13):
Vážený pán predsedajúci, vážený pán minister, ja sa chcem opýtať, vlastne o akých veteránov pôjde, pretože Slovenská republika, pokvial, pokiaľ viem, u nás nie je žiadna slovenská armáda. Jednak sú to ozbrojené zložky, sme v zločineckej súčasťou, naši vojaci sú súčasťou zločineckej organizácie NATO. Neviem, akých veteránov, momentálne asi ja neviem, či sú ešte nejakí žijúci, ale akých budeme mať tých veteránov, pretože ja si myslím, že žoldnieri, ktorí za peniaze slúžia v cudzích armádach a chodia do cudzích štátov, že jednoducho si nezaslúžia nič, jednoducho zaslúžia si, keď, takí veteráni a takí vojaci si zaslúžia výhody z ich postavenia plynúce, ktorí budú obraňovať konkrétne Slovenskú republiku pred každým votrelcom a každým nepriateľom vrátane pred zločineckou organizáciou NATO, a takí si zaslúžia, keď budú brániť naše hranice pred vnikom, pred nájazdami moslimských migrantov, vtedy si tí vojaci zaslúžia, aby dostali niečo, aby dostali výhody a aby boli ocenení. Ale ja rozhodne odmietam akékoľvek výhody pre platených žoldnierov, ktorí chodia do cudzích štátov. A okrem toho, nech mi je odpustené, pán minister, ale myslím si, že je to, znova opakujem, že je to zavliekanie Slovenskej republiky tým, že vysielate žoldnierov a vojakov a že tu umožňujete základne zločineckej organizácie NATO, je to vlastne veľmi nebezpečná a škodlivá služba pre Slovenskú republiku, pretože nás zaťahujete do prípadnej budúcej vojny a vojenských konfliktov. Ďakujem.
Cmorej, Peter, poslanec NR SR (2021-02-05):
Ďakujem pekne. Karol, ja mám na teba takú jednoduchú otázku. Ruší sa, teda keď zrušíme tento zákon, ruší sa nejakým spôsobom oprávnenie SOI-ky kontrolovať bezpečnosť hracích prvkov? Odpoveď je nie. A vieš, čo majú spoločné tie smrteľné prípady, ktoré si ty spomínal? Išlo o necertifikované výrobky. To znamená aj so zrušením tohto zákona, keď tam SOI-ka príde a uvidí, že to nie je certifikovaný výrobok, tak povie, že ten výrobok je nebezpečný a že sa má stiahnuť z trhu a že sa má odmontovať. S tým tento zákon nemá nič spoločné. Absolvovali sme niekoľko stretnutí, kde ste ma, kde ste mi teda povedali, že, že sa vám nepáči toto zrušenie, tak ja som ťa niekoľkokrát vyzýval, aby si nám povedal, že akú máš predstavu. Ty si až do dnešného dňa mlčal, si držal bobríka mlčanlivosti, nie, nepoviem, čo chceme zmeniť, ako to chceme zmeniť, až tuná si nám vlastne povedal, že ty by si vlastne len, len, len predĺžil lehoty a že to by vlastne pre teba bolo vyhovujúce. No tak ja neviem teda, prečo si s týmto musel tak otáľať, prečo sme nemohli normálne rokovať, ale tak v poriadku.
Paška, Pavol, predseda NR SR (2012-04-04):
Pán predseda výboru pre vzdelávanie, pán Mamojka.